รัฐบาลไทย-ข่าวทำเนียบรัฐบาล-จังหวัดชัยภูมิ Re X-Ray สถานบริการในพื้นที่อำเภอเมืองชัยภูมิ พบสารเสพติด 1 ราย ด้านพ่อเมืองชัยภูมิ กำชับเจ้าหน้าที่ต้องดำเนินการอย่างต่อเนื่อง เพื่อความมั่นคงปลอดภัยของประชาชน
วันเสาร์ที่ 30 มีนาคม 2567
30/03/2567
จังหวัดชัยภูมิ Re X-Ray สถานบริการในพื้นที่อําเภอเมืองชัยภูมิ พบสารเสพติด 1 ราย ด้านพ่อเมืองชัยภูมิ กําชับเจ้าหน้าที่ต้องดําเนินการอย่างต่อเนื่อง เพื่อความมั่นคงปลอดภัยของประชาชน
จังหวัดชัยภูมิ Re X-Ray สถานบริการในพื้นที่อําเภอเมืองชัยภูมิ พบสารเสพติด 1 ราย ด้านพ่อเมืองชัยภูมิ กําชับเจ้าหน้าที่ต้องดําเนินการอย่างต่อเนื่อง เพื่อความมั่นคงปลอดภัยของพี่น้องประชาชน
วันนี้ (30 มี.ค. 67) นายอนันต์ นาคนิยม ผู้ว่าราชการจังหวัดชัยภูมิ เปิดเผยว่า จังหวัดชัยภูมิดําเนินการตรวจสถานบริการหรือสถานประกอบการที่มีลักษณะคล้ายสถานบริการในพื้นที่จังหวัดชัยภูมิ ตามนโยบายการจัดระเบียบสังคมของกระทรวงมหาดไทย โดยได้ดําเนินการตรวจสถานประกอบที่มีลักษณะคล้ายสถานบริการในพื้นที่อําเภอเมืองชัยภูมิ จํานวน 2 ร้าน ได้แก่ร้าน เคลิ้ม และร้าน บขส. ตําบลในเมือง ซึ่งตรวจพบผู้มีสารเสพติดในปัสสาวะ จํานวน 1 ราย จาก 82 ราย โดยขณะนี้ได้นําตัวส่งบําบัดรักษาที่โรงพยาบาลชัยภูมิแล้ว
นายอนันต์ นาคนิยม ผู้ว่าราชการจังหวัดชัยภูมิ กล่าวว่า จังหวัดชัยภูมิได้ให้ความสําคัญกับการดูแลความสงบเรียบร้อยในสังคมทําให้พี่น้องประชาชนมีความสุข และมีความปลอดภัยในชีวิตและทรัพย์สิน โดยได้สั่งการให้ นายสมบัติ ไตรศักดิ์ รองผู้ว่าราชการจังหวัดชัยภูมิ นางสาวกานต์จรัส เอียดทองใส ปลัดจังหวัดชัยภูมิ ให้ความสําคัญต่อการลงพื้นกวดขัน ตั้งจุดตรวจ จุดสกัด และจัดระเบียบสังคมอย่างต่อเนื่อง เพื่อพร้อมให้ความช่วยเหลือ รณรงค์การลดอุบัติเหตุทางถนน เเละดูเเลพี่น้องประชาชนได้อย่างทันท่วงที สอดคล้องกับนโยบายของรัฐบาล และกระทรวงมหาดไทย ตามภารกิจด้านความมั่นคง
"โดยวานนี้ เมื่อเวลาประมาณ 22.00 น. จังหวัดชัยภูมิได้รับรายงานจากนางสาวสุกัญญา กุลสุวรรณ นายอําเภอเมืองชัยภูมิ ได้สั่งการให้ชุดปฏิบัติการพิเศษฝ่ายปกครองจังหวัดชัยภูมิ นําโดย นายวรรณวิทย์ วรรณประเสริฐ ป้องกันจังหวัดชัยภูมิ เจ้าหน้าที่ฝ่ายปกครอง สมาชิกกองอาสารักษาดินแดน บูรณาการร่วมกับเจ้าหน้าที่ตํารวจ สภ.เมืองชัยภูมิ ดําเนินการจัดระเบียบสังคม ลงพื้นที่ตรวจสถานประกอบที่มีลักษณะคล้ายสถานบริการในพื้นที่อําเภอเมืองชัยภูมิ เพื่อ Re X-Ray ค้นหาผู้กระทําความผิดที่เกี่ยวข้องกับยาเสพติด จํานวน 2 ร้าน ได้แก่ ร้าน เคลิ้ม และร้าน บขส. ตําบลในเมือง อําเภอเมืองชัยภูมิ โดยได้ดําเนินการตรวจบัตรประชาชนผู้มาใช้บริการทั้ง 2 ร้าน ไม่พบ ผู้มีอายุต่ํากว่า 20 ปี เข้ามาใช้บริการในสถานบริการทั้ง 2 แห่ง เเละไม่พบการกระทําความผิดใด ๆ เจ้าหน้าที่จึงได้ทําการสุ่มตรวจปัสสาวะหาสารเสพติดผู้มาใช้บริการทั้ง 2 ร้าน จํานวน 82 คน พบสารเสพติดในปัสสาวะ จํานวน 1 คน ซึ่งผู้ที่ตรวจพบสารเสพติดในปัสสาวะยินยอมสมัครใจเข้ารับการบําบัดรักษา จึงได้ดําเนินการบันทึกข้อมูลเพื่อส่งบําบัดรักษาที่โรงพยาบาลชัยภูมิต่อไป" ผู้ว่าราชการจังหวัดชัยภูมิ กล่าว
นายอนันต์ นาคนิยม ผู้ว่าราชการจังหวัดชัยภูมิ กล่าวทิ้งท้ายว่า ภายหลังจากการตรวจสอบ เจ้าหน้าที่ชุดปฏิบัติการพิเศษฝ่ายปกครองจังหวัดชัยภูมิได้ให้คําแนะนําและกําชับผู้ประกอบการให้ปฏิบัติตามกฎหมายและมาตรการที่เกี่ยวข้องอย่างเคร่งครัด โดยให้ดําเนินการดังนี้ 1) การสอดส่องดูแลห้ามเด็กอายุต่ํากว่ากําหนดเข้าใช้บริการ 2) การตรวจตามอํานาจหน้าที่ตามกฎหมายสถานบริการ/สถานประกอบการคล้ายสถานบริการ 3) การเปิด-ปิดให้บริการตามเวลาที่กฎหมายกําหนด 4) การห้ามสูบบุหรี่-บุหรี่ไฟฟ้า รวมถึงการลักลอบจําหน่ายบุหรี่ผิดกฎหมาย และ 5) เน้นย้ําเรื่องการใช้เสียง ไม่ให้ไปรบกวนประชาชนที่อาศัยอยู่บริเวณใกล้เคียง ทั้งนี้ หากพบเบาะเเสต่าง ๆ ที่เป็นการฝ่าฝืนกฎหมาย หรือมีความสุ่มเสี่ยงที่อาจขัดต่อความสงบเรียบร้อยของคนในสังคมขอให้รีบเเจ้งฝ่ายปกครองทางศูนย์ดํารงธรรมที่สายด่วน 1567 เพื่อเจ้าหน้าที่จะได้เร่งดําเนินการตามกฎหมายต่อไป
#กระทรวงมหาดไทย #บําบัดทุกข์บํารุงสุข #ChangeforGood